

## PLANINSKO DRUŠTVO POŠTE IN TELEKOMA LJUBLJANA

## in PLANINSKO DRUŠTVO BREŽICE

# vas vabita na skupni izlet

#### IZ CERKNEGA V BOLNICO FRANJO

Izlet bodo vodili Martina Šuštar Marn, Darinka Gaberščik

in Tone Jesenko.

**Odhod bo v nedeljo, 26. avgusta 2018, ob 5.30**

**s parkirišča pri restavraciji Štefanič.**

**Zahtevnost: lahka kopna tura**

**Dolžina hoje: cca 5 do 6 ur**

**Višinska razlika: 400 m**

**Obvezna oprema: planinska obutev in obleka, primerna vremenskim razmeram, pohodne palice**

**Obvezni dokumenti: veljavna planinska izkaznica, osebni dokument in zdravstvena izkaznica**

**Način prevoza: s kombiji, cena prevoza 15 €. Za otroke do 15. leta starosti v spremstvu odraslih je prevoz brezplačen.**

**Hrana in pijača: iz nahrbtnika, zaključek v gostišču**

**Regija in žigi: Cerkljansko-idrijsko hribovje, žig SPP v Bolnici Franja**

**Prijave: do srede, 22. avgusta 2018,** pri **Lauri Rueh v »Vrtnici«** ali na **040 202 064**

**Podrobnejša navodila daje vodja izleta Tone Jesenko, 051 323 335**

**Opis poti:** Iz Brežic se bomo odpeljali proti Ljubljani, Škofji Loki in naprej do Cerknega. Ob 8.00 se bomo srečali s planinci iz PD Pošte in Telekoma Ljubljana in Nove Gorice. Od tam nas bo pot peljala skozi stari del naselja mimo obeležja, kjer je med vojno končala svoje mlado življenje Milojka Štrukelj, do razgledne točke Brdce s spomenikom padlim gojencem partijske šole v Cerknem. Vzpenjali se bomo naprej mimo domačij do vasi **Labinje**. Tu si bomo ogledali **Miklavžev turn** in spoznali njegovo legendo. Povzpeli se bomo tudi do **cerkvice sv. Duha**. Pot bomo nadaljevali do vasice **Poljane** in se priključili na Pot kurirjev in vezistov, ki nas bo pripeljala v **Bolnico Franjo**. Po vodenem ogledu se bomo sprehodili še skozi naselje Dolenji Novaki in pozno popoldan zaključili planinski izlet.

**OPOZORILO:**

S prijavo udeleženec potrdi, da je seznanjen z zahtevnostjo ture, da izpolnjuje zdravstvene, fizične in tehnične pogoje za varno sodelovanje in ima plačano letno članarino PZS.

**Udeleženec je dolžan upoštevati navodila in odločitve vodnika !**

 **Želimo vam varno in srečno hojo ter lep planinski dan.**